Nada o 22 de abril de 1982 en Bos Aires, **Ticiana Luz Ghiglione Darriba**, '**Cha**', é unha artista multidisciplinar filla de Luz Darriba e Luis Alberto Ghiglione Carnio.

Ticiana Ghiglione en 2024Ticiana Ghiglione en 2024
Da Arxentina da ditadura militar, con dez anos chega coa súa familia a Lugo, de onde sae para estudar Belas Artes en Pontevedra. Tras vivir tamén en Ourense, en 2024 reside en Ribadeo.

Os seus estudos oficiais en Pontevedra rematan co CAP e un Master en animación e ilustración. Posteriormente, ten dado clases e obradoiros en diversos lugares, expoñendo en diversos foros e asemade colaborando con diversas publicacións.

Obra
----

Entre outras, como a obra "Homenaje a la sorpresa del trigo", en relación á obra de Maruja Mallo, e exposta no Museo Provincial de Lugo, ten realizado:

### Exposicións

-2000: Exposición "Viento Norte" na "Casa da Xuventude", Santiago de Compostela

-2001: Exposición "Superarte" na Galería de Arte Nova Rúa (Lugo)

-2002: Exposición no Museo das Ciencias de Madrid

-2007: Sala de exposicións do Hotel Araguaney (Santiago de Compostela)

-2007: "Tras as pegadas de Delos" na Asociación Cultural de Hipercor (Santiago de Compostela)

-2008: Colectiva no Primeiro Congreso Latinoamericano sobre Trata e Tráfico de Persoas, Facultade de Ciencias da Comunicación, Universidade de Bos Aires (Arxentina)

-2009: Animacións e creación de personaxes, Xornadas Pedagóxicas, Museo Provincial (Lugo)

-2009: Colectiva "París-Monte Pego", organizada pola galería Fivars (Alacante)

-2020: Biblioteca Municipal de Arzúa

### Performances

-2002: Performance "Tecedoiras de Soños" dentro do proxecto Sherezade, Museo Provincial (Lugo)

-2004: Accésit no Certame de Pintura ó aire libre da cidade de Lugo

-2008: "Libro Vivo", Museo Pedagóxico de Galicia (Santiago de Compostela)

### Premios

-1997: 1º Premio, Certame de Pintura organizado polo Museo Provincial de Lugo

-1999: 2º premio no Certame de Pintura para menores de 30 anos organizado pola Xunta de Galicia (A Coruña)

-2000: 1º Premio de Pintura para mozos no II Certame dos Premios Nelson Zumel

-2006: 2º premio no IV Certame de Pintura Lucus Augusti

### Actividades de coordinación

-2010: ÁgoraLibros (Pontevedra)

-2019: Culturas en diálogo 2018/2019

-2021: Nadie puede contener la marcha de mis pensamientos

### Publicacións

#### Libros

Creadora da personaxe de viñetas DinaMita, publica en 2018 *Dinamitadas. El despertar de la ironía* ISBN 9788469790236

En 2024 aparece con dez historias de humor negro *Non apartes a mirada do espello / No apartes la mirada del espejo* ISBN 9788409584383

#### Outros

No 2003 participa cunha ilustración no libro "Cento Sete Marés", con cento sete artistas de todo o mundo pola catástrofe do afundimento do Prestige, abrindo unha serie de colaboracións gráficas en libros (como en 'Toda la gente errante') e revistas e outros medios. Así, no 2008 publica diversos artigos na revista virtual "Foeminas", da casa da Muller do Concello de Lugo, viñetas en Pontevedra Viva, Nós Diario , Galiza Nova, etc.

Notas
-----

1. ↑  "Ticiana Ghiglione Darriba". *galegos.galiciadigital.com*. Consultado o 2024-03-11.
2. ↑  deborahromeroruoss (2021-07-19). "Conversas de bibliotecarix a bibliotecarix: Ramón Torreiro González, Biblioteca Municipal de Arzúa". *BAMAD GALICIA*. Consultado o 2024-03-11.
3. ↑
4. ↑  "Nadie puede contener la marcha de mis pensamientos. Curadora: Ticiana Ghiglione Darriba". *Museo de las Mujeres Costa Rica* (en castelán). Consultado o 2024-03-11.
5. ↑  "Dina Mita, de Ticiana Ghiglione Darriba (Cha)". *Pontevedra Viva*. Consultado o 2024-03-11.
6. ↑  "Presentación do libro 'Dinamitadas, el despertar de la ironía' - Universidade de Vigo". *www.uvigo.gal*. Consultado o 2024-03-11.
7. ↑  "Ticiana Ghiglione Darriba presenta en Pontevedra 'Non apartes a mirada do espello', dez historias de humor negro". *Pontevedra Viva*. 2024-03-06. Consultado o 2024-03-11.
8. ↑  Diario, Nós (2018-05-03). "O irónico retorno de Dina Mita". *Nós Diario*. Consultado o 2024-03-11.
9. ↑  "Galizanova.org" (en inglés). Consultado o 2024-03-11.

Ligazóns externas
-----------------

Artigo de Xulio Xiz sobre Ticiana e o seu primeiro libro: